ddrg/super_eurlex huggingface dataset:
1.

Edellä 2 artiklassa säädetyn toimivaltaisen viranomaisen myöntämän luvan edellytyksenä on, että a) lintulajin säilymistä ei voida taata muulla tavoin; b) ruokintaohjelma on toteutettava hyväksytyn säilyttämisohjelman yhteydessä; c) ruokintaa ei saa käyttää TSE-riskin aiheuttavan erikseen määritellyn riskiaineksen tai erikseen määriteltyä riskiainesta sisältävien kuolleiden märehtijöiden vaihtoehtoisena hävittämiskeinona; d) käytössä on oltava tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 999/2001 (1), sellaisena kuin se on viimaksi, muutettuna asetuksella (EY) N:o 260/2003 (2), säädetty asianmukainen TSE:n seurantajärjestelmä, johon sisältyy TSE-näytteiden säännöllisiä laboratoriotutkimuksia; e) luvassa vahvistettujen vaatimusten noudattamista valvovien toimivaltaisten viranomaisten välinen koordinointi on varmistettava; ja f) ennakkoon on pitänyt toteuttaa kyseisen haaskalintulajin erityistilannetta ja sen elinympäristöä kyseisessä maassa käsittelevä arviointi.
2.

Vastaavan henkilön on varmistettava, että tietystä lajista peräisin oleva ja saman lajin ruokintaan tarkoitettu käsitelty eläinvalkuainen a) on käsitelty asetuksen (EY) N:o 1774/2002 13 artiklan mukaisesti hyväksytyssä käsittelylaitoksessa käyttäen ainoastaan kyseisen asetuksen liitteessä V olevassa III luvussa vahvistettua 1.—5. tai 7. käsittelymenetelmää b) on tuotettu terveistä eläimistä, jotka on teurastettu turkistuotantoa varten c) on tuotettu eläimistä, joita ei ole ruokittu samasta lajista johdetulla käsitellyllä eläinvalkuaisella teurastusta edeltävien 24 tunnin aikana.
2003/315/EY: Neuvoston päätös, tehty 6 päivänä helmikuuta 2003, Euroopan yhteisön ja Maltan kirjeenvaihtona tehtävästä sopimuksesta hallintoviranomaisten keskinäistä avunantoa tulliasioissa koskevan pöytäkirjan lisäämisestä Euroopan talousyhteisön ja Maltan välisestä assosiaatiosta tehtyyn sopimukseen



Virallinen lehti nro L 115 , 09/05/2003 s. 0068 - 0074



Neuvoston päätös, tehty 6 päivänä helmikuuta 2003, Euroopan yhteisön ja Maltan kirjeenvaihtona tehtävästä sopimuksesta hallintoviranomaisten keskinäistä avunantoa tulliasioissa koskevan pöytäkirjan lisäämisestä Euroopan talousyhteisön ja Maltan välisestä assosiaatiosta tehtyyn sopimukseen (2003/315/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen(1), sekä katsoo seuraavaa: (1) Jotta osapuolten hallintoviranomaiset voisivat antaa keskinäistä apua tulliasioissa, mistä säädetään Euroopan talousyhteisön ja Maltan välisestä assosiaatiosta tehdyssä sopimuksessa(2), joka tuli voimaan 1 päivänä huhtikuuta 1971, sopimukseen olisi lisättävä pöytäkirja. (2) Tätä varten komissio on neuvotellut yhteisön puolesta kirjeenvaihtona tehtävän sopimuksen. (3) Olisi hyväksyttävä yhteisön puolesta kirjeenvaihtona tehty sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Maltan kirjeenvaihtona tehty sopimus hallintoviranomaisten keskinäistä avunantoa tulliasioissa koskevan pöytäkirjan lisäämisestä Euroopan talousyhteisön ja Maltan välisestä assosiaatiosta tehtyyn sopimukseen. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus yhteisöä sitovasti. Tehty Brysselissä 6 päivänä helmikuuta 2003. Neuvoston puolesta Puheenjohtaja P. Efthymiou (1) EUVL L 45 E, 25.2.2003, s. 90 (2) EYVL L 61, 14.3.1971, s. 1.
2003/393/EY: Komission päätös, tehty 22 päivänä toukokuuta 2003, yhteisön ympäristömerkin hakemusmaksun ja vuosimaksun vahvistamisesta tehdyn päätöksen 2000/728/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 1780)



Virallinen lehti nro L 135 , 03/06/2003 s. 0031 - 0031



Komission päätös, tehty 22 päivänä toukokuuta 2003, yhteisön ympäristömerkin hakemusmaksun ja vuosimaksun vahvistamisesta tehdyn päätöksen 2000/728/EY muuttamisesta (tiedoksiannettu numerolla K(2003) 1780) (ETA:n kannalta merkityksellinen teksti) (2003/393/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000(1) ja erityisesti sen 12 artiklan ja liitteen V, sekä katsoo seuraavaa: (1) Komission päätökseen 2002/18/EY(2) perustuvan työsuunnitelman mukaisesti yhteisön ympäristömerkin maksurakenteeseen tulisi sisältyä kannustimia, jotka edistävät niin yhteisön ympäristömerkin kuin muissa ympäristömerkkien myöntämisjärjestelmissä myönnettyjen merkkien käyttöä. (2) Siksi yhteisön ympäristömerkin hakemusmaksun ja vuosimaksun vahvistamisesta 10 päivänä marraskuuta 2000 tehty komission päätös 2000/728/EY(3) tulisi muuttaa siten, että se mahdollistaa maksujen alennukset sellaisille tuotteille, joille on myönnetty myös jokin toinen ISO 14024 -standardin yleiset vaatimukset täyttävä ympäristömerkki. (3) Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean antaman lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 2000/728/EY 2 artiklaan seuraava 8 a kohta: "8 a Toimivaltaiset elimet voivat myöntää enintään 30 prosentin alennuksen, jos kyseiselle tuotteelle on myönnetty myös jokin toinen ISO 14024 -standardin yleiset vaatimukset täyttävä ympäristömerkki." 2 artikla Tämä päätös on osoitettu kaikille jäsenvaltioille sekä yhteisön ympäristömerkistä vastaaville toimivaltaisille elimille. Tehty Brysselissä 22 päivänä toukokuuta 2003. Komission puolesta Margot Wallström Komission jäsen (1) EYVL L 237, 21.9.2000, s. 1. (2) EYVL L 7, 11.1.2002, s. 28. (3) EYVL L 293, 22.11.2000, s. 18.
Euroopan parlamentin, neuvoston ja komission päätös, tehty 8 päivänä huhtikuuta 2003, Euroopan petostentorjuntaviraston (OLAF) valvontakomitean jäsenten nimittämisestä uudeksi toimintakaudeksi



Virallinen lehti nro C 126 , 28/05/2003 s. 0001 - 0002



Euroopan parlamentin, neuvoston ja komission päätös, tehty 8 päivänä huhtikuuta 2003, Euroopan petostentorjuntaviraston (OLAF) valvontakomitean jäsenten nimittämisestä uudeksi toimintakaudeksi (2003/C 126/01) EUROOPAN PARLAMENTTI, EUROOPAN UNIONIN NEUVOSTO JA EUROOPAN YHTEISÖJEN KOMISSIO, jotka ottavat huomioon Euroopan yhteisön perustamissopimuksen, ottavat huomioon Euroopan atomienergiayhteisön perustamissopimuksen, ottavat huomioon Euroopan petostentorjuntaviraston (OLAF) perustamisesta 28 päivänä huhtikuuta 1999 tehdyn komission päätöksen 1999/352/EY, EHTY, Euratom(1) ja erityisesti sen 4 artiklan, ottavat huomioon Euroopan petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999(2) ja neuvoston asetuksen (Euratom) N:o 1074/1999(3) ja erityisesti niiden 11 artiklan 2 kohdan, ottavat huomioon Euroopan petostentorjuntaviraston (OLAF) valvontakomitean jäsenten nimittämisestä 19 päivänä heinäkuuta 1999 tehdyn Euroopan parlamentin, neuvoston ja komission päätöksen(4), ottavat huomioon Euroopan petostentorjuntaviraston (OLAF) valvontakomitean jäsenen nimittämisestä 4 päivänä huhtikuuta 2001 tehdyn Euroopan parlamentin, neuvoston ja komission päätöksen(5), sekä katsovat seuraavaa: (1) Asetuksen (EY) N:o 1073/1999 ja asetuksen (Euratom) N:o 1074/1999 11 artiklan 2 kohdassa säädetään, että petostentorjuntaviraston (OLAF) valvontakomiteassa on viisi riippumatonta ulkopuolista jäsentä, jotka täyttävät omissa maissaan edellytykset viraston toimialaan liittyviin korkeisiin virkoihin. (2) Valvontakomitean toimikausi päättyi 31 päivänä heinäkuuta 2002. (3) Kun valvontakomitean jäsenten toimikausi päättyi, he jatkoivat tehtävissään edellä mainittujen asetusten 11 artiklan 4 kohdan mukaisesti. (4) Valvontakomitean jäsen voidaan nimittää kerran uudeksi toimikaudeksi. (5) On perusteltua nimittää valvontakomitean jäsenet uudeksi toimikaudeksi. (6) Edellä mainittujen asetusten 11 artiklan 2 kohdassa säädetään, että Euroopan parlamentti, neuvosto ja komissio nimittävät valvontakomitean jäsenet yhteisellä sopimuksella. (7) Jatkuvuusperiaatteen mukaisesti toimikaudet on syytä määrittää siten, että toinen toimikausi alkaa ensimmäisen toimikauden päättymistä seuraavana päivänä, OVAT PÄÄTTÄNEET SEURAAVAA: 1 artikla Seuraavat henkilöt nimitetään Euroopan petostentorjuntaviraston (OLAF) valvontakomitean jäseniksi uudeksi kolmen vuoden toimikaudeksi: - Edmondo BRUTI-LIBERATI - Alfredo José DE SOUSA - Mireille DELMAS-MARTY - Raymond KENDALL - Harald NOACK. 2 artikla Komissio ilmoittaa asianomaisille henkilöille tästä päätöksestä. 3 artikla Tämä päätös tulee voimaan 1 päivänä elokuuta 2002. 4 artikla Tämä päätös julkaistaan Euroopan unionin virallisessa lehdessä. (1) EYVL L 136, 31.5.1999, s. 20. (2) EYVL L 136, 31.5.1999, s. 1. (3) EYVL L 136, 31.5.1999, s. 8. (4) EYVL C 220, 31.7.1999, s. 1. (5) EYVL C 120, 24.4.2001, s. 1.
2003/360/EY: Neuvoston päätös, tehty 17 päivänä maaliskuuta 2003, petostentorjunnasta jalkineiden kaupassa tehdyn Euroopan yhteisön ja Vietnamin hallituksen välisen yhteisymmärryspöytäkirjan muuttamista koskevan Euroopan yhteisön ja Vietnamin sosialistisen tasavallan sopimuksen tekemisestä kirjeenvaihtona



Virallinen lehti nro L 124 , 20/05/2003 s. 0033 - 0033



Neuvoston päätös, tehty 17 päivänä maaliskuuta 2003, petostentorjunnasta jalkineiden kaupassa tehdyn Euroopan yhteisön ja Vietnamin hallituksen välisen yhteisymmärryspöytäkirjan muuttamista koskevan Euroopan yhteisön ja Vietnamin sosialistisen tasavallan sopimuksen tekemisestä kirjeenvaihtona (2003/360/EY) EUROOPAN UNIONIN NEUVOSTO, joka joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut yhteisön puolesta Vietnamin sosialistisen tasavallan kanssa kirjeenvaihtona tehtävän kahdenvälisen sopimuksen, jolla muutetaan petostentorjunnasta jalkineiden kaupassa tehtyä 4 päivänä elokuuta 1999 parafoitua ja 1 päivästä tammikuuta 2000 väliaikaisesti voimassa ollutta Euroopan yhteisön ja Vietnamin hallituksen välistä yhteisymmärryspöytäkirjaa(1). (2) Kirjeenvaihtona tehtävä sopimus pitäisi hyväksyä yhteisön puolesta, ON PÄÄTTÄNYT SEURAAVAA: Ainoa artikla Hyväksytään yhteisön puolesta petostentorjunnasta jalkineiden kaupassa tehdyn Euroopan yhteisön ja Vietnamin hallituksen välisen yhteisymmärryspöytäkirjan muuttamisesta kirjeenvaihtona tehtävä Euroopan yhteisön ja Vietnamin sosialistisen tasavallan sopimus. Sopimuksen teksti on tämän päätöksen liitteenä. Tehty Brysselissä 17 päivänä maaliskuuta 2003. Neuvoston puolesta Puheenjohtaja G. Drys (1) EYVL L 1, 4.1.2000, s. 13.
2003/440/EY: Neuvoston päätös, tehty 8 päivänä toukokuuta 2003, Euroopan yhteisön ja Kroatian tasavallan välisen kirjeenvaihtona tehdyn, Itävallan läpi tapahtuvaan Kroatian kauttakulkuliikenteeseen sovellettavaa ekopistejärjestelmää koskevan sopimuksen allekirjoittamisesta yhteisön puolesta ja väliaikaisesta soveltamisesta



Virallinen lehti nro L 150 , 18/06/2003 s. 0032 - 0032



Neuvoston päätös, tehty 8 päivänä toukokuuta 2003, Euroopan yhteisön ja Kroatian tasavallan välisen kirjeenvaihtona tehdyn, Itävallan läpi tapahtuvaan Kroatian kauttakulkuliikenteeseen sovellettavaa ekopistejärjestelmää koskevan sopimuksen allekirjoittamisesta yhteisön puolesta ja väliaikaisesta soveltamisesta (2003/440/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 71 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut Euroopan yhteisön ja Kroatian tasavallan välisen kirjeenvaihtona tehdyn sopimuksen Itävallan läpi tapahtuvaan Kroatian kauttakulkuliikenteeseen sovellettavasta ekopistejärjestelmästä. (2) Sopimus, joka parafoitiin 15 päivänä marraskuuta 2002, olisi allekirjoitettava sillä edellytyksellä, että sopimus mahdollisesti tehdään myöhemmin. (3) Olisi säädettävä siitä, että sopimusta sovelletaan väliaikaisesti 1 päivästä tammikuuta 2003, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Kroatian tasavallan välinen kirjeenvaihtona tehty, Itävallan läpi tapahtuvaan Kroatian kauttakulkuliikenteeseen sovellettavaa ekopistejärjestelmää koskeva sopimus sillä edellytyksellä, että neuvosto tekee päätöksen sopimuksen tekemisestä. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa sopimus yhteisön puolesta sillä edellytyksellä, että sopimus tehdään. 3 artikla Edellä 1 artiklassa tarkoitettua sopimusta sovelletaan väliaikaisesti 1 päivästä tammikuuta 2003 vastavuoroisuusperiaatetta noudattaen, kunnes sen tekemistä varten tarvittavat menettelyt on saatettu päätökseen. 4 artikla Tämä päätös julkaistaan Euroopan unionin virallisessa lehdessä. Tehty Brysselissä 8 päivänä toukokuuta 2003. Neuvoston puolesta Puheenjohtaja M. Chrisochoïdis
2003/441/EY: Neuvoston päätös, tehty 2 päivänä kesäkuuta 2003, alueiden komitean varsinaisen jäsenen nimeämisestä



Virallinen lehti nro L 150 , 18/06/2003 s. 0051 - 0051



Neuvoston päätös, tehty 2 päivänä kesäkuuta 2003, alueiden komitean varsinaisen jäsenen nimeämisestä (2003/441/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon Portugalin hallituksen ehdotuksen, sekä katsoo seuraavaa: (1) Alueiden komitean jäsenten ja varajäsenten nimeämisestä on 22 päivänä tammikuuta 2002 tehty neuvoston päätös(1). (2) Alueiden komiteassa on vapautunut varsinaisen jäsenen paikka José VIEIRA de CARVALHOn kuoltua, mikä annettiin neuvostolle tiedoksi 6 päivänä helmikuuta 2003, ON PÄÄTTÄNYT SEURAAVAA: Ainoa artikla Nimetään Rui Fernando da SILVA RIO, Presidente da Câmara Municipal do Porto, alueiden komitean varsinaiseksi jäseneksi José VIEIRA de CARVALHOn tilalle tämän jäljellä olevaksi toimikaudeksi eli 25 päivään tammikuuta 2006 saakka. Tehty Luxemburgissa 2 päivänä kesäkuuta 2003. Neuvoston puolesta Puheenjohtaja K. Stefanis (1) EYVL L 24, 26.1.2002, s. 38.
2003/435/EY: Komission päätös, tehty 16 päivänä kesäkuuta 2003, Itävallan esittämän muutetun suunnitelman hyväksymisestä klassisen sikaruton hävittämiseksi luonnonvaraisista sioista Ala-Itävallan osavaltiossa tehdyn päätöksen 2002/182/EY kumoamisesta (ETA:n kannalta merkityksellinen teksti) (tiedoksiannettu numerolla K(2003) 1833)



Virallinen lehti nro L 149 , 17/06/2003 s. 0032 - 0032



Komission päätös, tehty 16 päivänä kesäkuuta 2003, Itävallan esittämän muutetun suunnitelman hyväksymisestä klassisen sikaruton hävittämiseksi luonnonvaraisista sioista Ala-Itävallan osavaltiossa tehdyn päätöksen 2002/182/EY kumoamisesta (tiedoksiannettu numerolla K(2003) 1833) (Ainoastaan saksankielinen teksti on todistusvoimainen) (ETA:n kannalta merkityksellinen teksti) (2003/435/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(1) ja erityisesti sen 16 artiklan 1 kohdan viidennen alakohdan, sekä katsoo seuraavaa: (1) Ala-Itävallan osavaltiossa vahvistui vuonna 2000 klassisen sikaruton esiintyminen luonnonvaraisissa sioissa. (2) Komissio hyväksyi päätöksellä 2001/140/EY(2) Itävallan esittämän suunnitelman klassisen sikaruton hävittämiseksi luonnonvaraisista sioista Ala-Itävallan osavaltiossa. (3) Komissio hyväksyi päätöksellä 2002/182/EY(3) Itävallan esittämän muutetun suunnitelman klassisen sikaruton hävittämiseksi luonnonvaraisista sioista Ala-Itävallan osavaltiossa, ja päätös 2001/140/EY kumottiin vastaavasti. (4) Itävallan esittämien tietojen mukaan luonnonvaraisissa sioissa esiintynyt klassinen sikarutto on saatu hävitettyä onnistuneesti Ala-Itävallan osavaltiossa. (5) Tämän vuoksi on aiheellista kumota päätös 2002/182/EY. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 2002/182/EY. 2 artikla Tämä päätös on osoitettu Itävallan tasavallalle. Tehty Brysselissä 16 päivänä kesäkuuta 2003. Komission puolesta David Byrne Komission jäsen (1) EYVL L 316, 1.12.2001, s. 5. (2) EYVL L 50, 21.2.2001, s. 22. (3) EYVL L 61, 2.3.2002, s. 55.
2003/424/EY: Komission päätös, tehty 6 päivänä kesäkuuta 2003, neuvoston direktiivin 89/106/ETY 20 artiklan soveltamisesta rakennusmateriaalien osalta tehdyn komission päätöksen 94/611/EY mukaiseen luokkaan A "ei vaikuta tuleen" kuuluvien tuotteiden luettelon vahvistamisesta tehdyn päätöksen 96/603/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 1673)



Virallinen lehti nro L 144 , 12/06/2003 s. 0009 - 0009



Komission päätös, tehty 6 päivänä kesäkuuta 2003, neuvoston direktiivin 89/106/ETY 20 artiklan soveltamisesta rakennusmateriaalien osalta tehdyn komission päätöksen 94/611/EY mukaiseen luokkaan A "ei vaikuta tuleen" kuuluvien tuotteiden luettelon vahvistamisesta tehdyn päätöksen 96/603/EY muuttamisesta (tiedoksiannettu numerolla K(2003) 1673) (ETA:n kannalta merkityksellinen teksti) (2003/424/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY(1), sellaisena kuin se on muutettuna direktiivillä 93/68/ETY(2), ottaa huomioon neuvoston direktiivin 89/106/ETY soveltamisesta rakennustuotteiden paloteknistä käyttäytymistä koskevan luokituksen osalta 8 päivänä helmikuuta 2000 tehdyn komission päätöksen 2000/147/EY(3) 1 artiklan 1 kohdan, sekä katsoo seuraavaa: (1) Komission päätöksessä 96/603/EY(4), sellaisena kuin se on muutettuna päätöksellä 2000/605/EY(5), vahvistetaan luettelo komission päätöksen 94/611/EY(6) liitteessä olevien taulukoiden 1 ja 2 mukaiseen luokkaan A "ei vaikuta tuleen" kuuluvista tuotteista. (2) Päätös 94/611/EY on korvattu päätöksellä 2000/147/EY. (3) Päätöksen 96/603/EY liitteessä olevan taulukon kohtaa "Epäorgaanisia sideaineita sisältävä laasti" koskevat huomautukset olisi mukautettava tekniikan kehitykseen. (4) Sen vuoksi olisi muutettava päätöstä 96/603/EY. (5) Tässä päätöksessä säädetyt toimenpiteet ovat rakennusalan pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 96/603/EY liitteen taulukon kohtaa "Epäorgaanisia sideaineita sisältävä laasti" koskevat huomautukset "yhteen tai useampaan epäorgaaniseen sideaineeseen, esimerkiksi sementtiin, kalkkiin, muuraussementtiin ja kipsiin pohjautuvat rappaus/tasoitelaastit ja lattiatasoitteet" ilmaisulla "yhteen tai useampaan epäorgaaniseen sideaineeseen, esimerkiksi sementtiin, kalkkiin, muuraussementtiin ja kipsiin, pohjautuvat rappaus-/tasoitelaastit, lattiatasoitteet ja muurauslaastit". 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä kesäkuuta 2003. Komission puolesta Erkki Liikanen Komission jäsen (1) EYVL L 40, 11.2.1989, s. 12. (2) EYVL L 220, 30.8.1993, s. 1. (3) EYVL L 50, 23.2.2000, s. 14. (4) EYVL L 267, 19.10.1996, s. 23. (5) EYVL L 258, 12.10.2000, s. 36. (6) EYVL L 241, 19.9.1994, s. 25.
2003/456/EY: Komission päätös, tehty 19 päivänä kesäkuuta 2003, neuvoa-antavien komiteoiden toiminnasta yhteisen maatalouspolitiikan alalla tehdystä päätöksestä 98/235/EY poikkeamisesta



Virallinen lehti nro L 152 , 20/06/2003 s. 0086 - 0086



Komission päätös, tehty 19 päivänä kesäkuuta 2003, neuvoa-antavien komiteoiden toiminnasta yhteisen maatalouspolitiikan alalla tehdystä päätöksestä 98/235/EY poikkeamisesta (2003/456/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neuvoa-antavien komiteoiden toiminnasta yhteisen maatalouspolitiikan alalla 11 päivänä maaliskuuta 1998 tehdyn komission päätöksen 98/235/EY(1), sekä katsoo seuraavaa: (1) Päätöksen 98/235/EY 4 artiklan 3 kohdassa säädetään, että komitean jäsenten toimikausi on viisi vuotta. Heidän toimikautensa voidaan uusia, ja eräissä tapauksissa heidän tilalleen voidaan nimetä uusi jäsen. (2) Vuonna 1998 nimettyjen jäsenten kuluva viisivuotinen toimikausi päättyy 4 päivänä lokakuuta 2003, ja tällä välin nimettyjen jäsenten toimikausi päättyy myöhemmin. (3) Kööpenhaminan huippukokouksessa sovittiin ehdokasmaiden kanssa, että kymmenen uuden jäsenvaltion liittyminen voitaisiin ja pitäisi toteuttaa 1 päivänä toukokuuta 2004. (4) Ehdokasmaiden järjestöt osallistuvat yhä enemmän nykyisten EU-tason järjestöjen toimintaan edustaen kansalaisyhteiskuntaa ja sosiaalipartnereita maatalousalan neuvoa-antavissa komiteoissa ja pysyvissä ryhmissä. (5) Liittymisen jälkeen uusien jäsenvaltioiden sosiaalis-taloudellisten järjestöjen edustus olisi taattava maatalouden ja maaseudun kehittämisen neuvoa-antavassa rakenteessa. (6) Näiden komiteoiden nykyisten jäsenten toimikauden olisi tämän vuoksi päätyttävä 30 päivänä huhtikuuta 2004, ON PÄÄTTÄNYT SEURAAVAA: 1 artikla Poiketen siitä, mitä päätöksen 98/235/EY 4 artiklan 3 kohdassa säädetään, yhteistä maatalouspolitiikkaa käsittelevien neuvoa-antavien komiteoiden jäsenten toimikauden on päätyttävä 30 päivänä huhtikuuta 2004. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 19 päivänä kesäkuuta 2003. Komission puolesta Franz Fischler Komission jäsen (1) EYVL L 88, 24.3.1998, s. 59.
Neuvoston päätös, tehty 16 päivänä kesäkuuta 2003, sisämarkkinoilla toimivan yhdenmukaistamisviraston (tavaramerkit ja mallit) valituslautakunnan jäsenen nimittämisestä uudeksi toimikaudeksi



Virallinen lehti nro C 148 , 25/06/2003 s. 0001 - 0001



Neuvoston päätös, tehty 16 päivänä kesäkuuta 2003, sisämarkkinoilla toimivan yhdenmukaistamisviraston (tavaramerkit ja mallit) valituslautakunnan jäsenen nimittämisestä uudeksi toimikaudeksi (2003/C 148/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94(1) ja erityisesti sen 120 ja 131 artiklan, ja ottaa huomioon sisämarkkinoilla toimivan yhdenmukaistamisviraston (tavaramerkit ja mallit) hallintoneuvoston 10 päivänä huhtikuuta 2003 tekemän ehdotuksen, ON PÄÄTTÄNYT SEURAAVAA: Ainoa artikla Nimitetään Walter PEETERS, syntynyt Turnhoutissa Belgiassa 14 päivänä heinäkuuta 1944, sisämarkkinoilla toimivan yhdenmukaistamisviraston (tavaramerkit ja mallit) valituslautakunnan jäseneksi uudeksi toimikaudeksi 1 päivästä heinäkuuta 2004 30 päivään kesäkuuta 2009. Tehty Luxemburgissa 16 päivänä kesäkuuta 2003. Neuvoston puolesta Puheenjohtaja G. Papandreou (1) EYVL L 11, 14.1.1994, s. 1. Asetus sellaisena kuin se on viimeksi muutettuna asetuksella 807/2003 (EUVL L 122, 16.5.2003, s. 36).